google/wiki40b huggingface dataset:
Hessen-Homburg

Historie

Hessen-Homburg ble utskilt til et eget landgrevskap av landgreven av Hessen-Darmstadt og gitt til landgrevens sønn i 1622. Landgrevskapet ble imidlertid ikke uavhengig av Hessen-Darmstadt før i 1668. Det var kortvarig inndelt i Hessen-Homburg og Hessen-Homburg-Bingenheim, men disse delene ble gjenforent i 1681. I 1806, under den franske okkupasjonen, ble Hessen-Homburg gjeninnlemmet i Hessen-Darmstadt, men Wienerkongressen i 1815 anerkjente Hessen-Homburgs uavhengighet, og landgrevskapet fikk dessuten suverenitet over Meisenheim. Herskapet Homburg lå øst for Rhinen, mens Meisenheim lå vest for Rhinen.
Hessen-Homburg ble medlem av Det tyske forbund i 1817. I 1866 ble Hessen-Homburg arvet av storhertugen av Hessen-Darmstadt, mens Meisenheim falt til Preussen. Men senere samme år annekterte Preussen også Hessen-Homburg, som sammen med kurfyrstedømmet Hessen-Kassel, Hertugdømmet Nassau og bystaten Frankfurt am Main ble til den prøyssiske provinsen Hessen-Nassau.
Carbotriplurida

Utseende

Carbotriplura kukalovae var et meget stort insekt, kroppen på typeeksemplaret er over 10 centimeter lang haletrådene ikke medregnet. Hodet var bredere enn langt med store fasettøyne. Av antennene er bare de tre innerste leddene bevart, men de var etter alt å dømme lange og trådformede. Palpene (munnfølerne) var tynne og fem-leddete. Insektet hadde velutviklede kjever (mandibler). På torax hadde hver av de tre segmentene korte sidelober (vingelignende vedheng), slike fantest også på alle unntatt det bakerste av de 10 bakkroppsleddene. Beina var lange og middels kraftige. Føttene (tarsene) er slanke, det er uklart hvor mange ledd de var bygd opp av - det kan ha vært fem ledd som vanlig hos insekter men det kan også ha vært så mye som åtte. Det synes å ha vært korte, beinlignende ekstremiteter også på bakkroppen. Kjønnsorganene er ikke bevart på typeeksemplaret (kanskje fordi det ikke var et fullvoksent eksemplar?). Bakerst er det tre, nær 4 centimeter lange haletråder.

Levevis

Ingenting er kjent om leveviset til dette dyret. Den ble først tolket som en vannlevende nymfe, men det er usikkert om den har levd i vann eller på land.

Fossiler

Arten er beskrevet fra Karbon-tiden, ca. 310 millioner år før nåtid.
Fossilet ble først tolket som en nymfe av et døgnflue-lignende insekt, senere som en børstehale, før det ble foreslått at det representerer en gruppe helt for seg selv.
Vedhengene (paranota) på sidene av thorax blir tolket som et forstadium til det som senere utviklet seg til vinger. Det er ikke spor av noe ledd mellom paranota og thorax, så det er lite sannsynlig at disse er vingeknopper under utvikling slik man finner det den dag i dag hos insekter med ufullstendig forvandling.
Bussesundet

Bussesundet (trolig av busse (gammelnorsk) = et stort, bredt handelsskip) er et 1 700 meter bredt sund som går omtrent rett fra nord mot sør i Vardø kommune og som skiller Vardøya i øst fra fastlandet i vest.
På fastlandet i Bussesundet finner man Svartnes havn. Under sundet går den 2 892 meter lange Vardøtunnelen. I den nordlige del av Bussesundet ligger Tyvholmen som har en liten sjøfuglkoloni.
Indias riksvåpen

Indias riksvåpen er et emblem hentet fra Ashokas løvesøyle i Sarnath, vedtatt 26. januar 1950, samme dag som India ble erklært republikk.
Keiser Ashoka den store fikk 250 f.Kr. reist en søyle for å markere stedet der Gautama Buddha første gang underviste Dharma og der et buddhistiske Sangha ble grunnlagt. Søylen hadde avbildet på toppen fire asiatiske løver rygg mor rygg, stående på en sirkulær abakus med en frise det det var innhugget i relieff en elefant, en galopperende hest, en okse og en løve. Mellom hvert av dyrene var det et Dharmachakra eller Ashoka Chakra-hjul over en klokkeformet lotus.
På emblemet er bare tre av løvene vist, mens den fjerde løven er skjult. Heller ikke lotusblomsten er tatt med. Frisen under løvene viser hesten og løven med ett Dharmachakra i midten, og kanten av to dharmachakraer i profil.
Mottoet i bunnen hører til riksvåpenet. Med Devanagari-skrift står det: Satyameva Jayate सत्यमेव जयते (norsk "bare sannheten skal bringe seier"). Setningen er et sitat fra siste del av Upanishaden Mundaka, i hinduenes hellige vedaer.
Yueliang Shan

Yueliang Shan (kinesisk: 月亮山; pinyin: Yuèliàng Shān = Månefjellet), for reisende alment kjent som Moon Hill, er et lite fjell med en naturlig gjennomgående hvelving. Den ligger i fylket Yangshuo, noen utenfor selve byen, i den autonome region Guangxi i Folkerepublikken Kina. Fjellet har sitt navn etter utformingen av det gjennomgående hullet, som er det som gjenstår av en kalksteinshule som ble dannet i den freatiske sone. Likesom de fleste bergformasjoner i området, er det karst. 
Fjellet er en populær turistattraksjon.   .
Det ligger sør for Yangshuo på den andre siden av elven Jingbao langs China National Highway 321. Den har en høyde på 380 moh, med en relativ høye (over dalbunnen) på 230 meter. Det er 410 meter langt. Buen er omtrent 50 meter høy.
Prinsesse på prøve 2 - Kongelige forviklinger

Handling

Prinsesse Mia (Anne Hathaway) kommer til det lille kongedømmet Genovia og fortsetter sine leksjoner i å bli prinsesse. Det finnes imidlertid en tronpretendent: Viscount Mabrey (John Rhys-Davies) vil at hans brorsønn Nicholas (Chris Pine) skal overta tronen og henviser til en lov som sier at en kronprinsesse må gifte seg innen hun kan overta tronen. Parlamentet gir henne tredve dager på å gifte seg.
Elegi

Elegi (gresk ἐλεγεία; fra ἔλεγος, elegos, «klagesang») er opprinnelig en gresk diktform, utelukkende bestemt av den metriske formen, bygget opp av distikon. Ordets opprinnelse er gammelt, kanskje førgresk. I dag defineres det enkelt sett som ethvert dikt eller musikkstykke som uttrykker alvorlig refleksjon, som sorg, klage, melankoli, lengsel eller vemod.

Elegier i antikken

I antikken hadde elegien et strengt fastlagt metrum; den besto av et varierende antall elegiske distikon, som hver skulle ha et heksameter og et pentameter. Ellers kunne emnet og stemningen variere, men klagesangen var det mest utbredte. Når elegien besto av bare ett distikon, ble diktet gjerne kalt epigram. Epigrammer ble blant annet brukt i gravskrifter.
Innholdsmessig kunne elegien variere mye. Hos Solon er den politisk, hos Theognis er den moraliserende, og kunne også være krigersk, filosofisk, og klagende. Hos romerske diktere ble elegien særlig en uttrykksform for ømme følelser og såre undertoner, et preg den siden har bevart. I den antikke formen kunne begrepet også omfatte epitafer (gravskrifter), sørgerlige og triste sanger, og minnepoesi. Den latinske elegien kunne også ofte være erotiske eller mytologisk i sitt vesen. Grunnet dens strukturelle potensial for retoriske effekter, var  elegiske kuplett også benyttet av både greske og romerske poeter for vittige, humoriske og satiriske emner.
Annet enn epitafer er eksempler på antikkens elegi som et sørgedikt blant annet Catullus' Carmen 101, som var rettet til hans døde bror, og hans kjærlighetserklæringer til hans Lesbia, et dekknavn for ektefellen til en annen mann. Også nevnes må elegiene til Propertius om hans døde elskerinne Cynthia. Ovid skrev elegier som klagde på hans landsforvisning som han sammenlignet med en død.

Elegier i litteratur, musikk og billedkunst

Det er en mengde verk innen skjønnlitteratur, musikk og billedkunst med tittelen «elegi».
På fransk er kanskje den mest kjente elegi Le Lac (1820) av Alphonse de Lamartine. På fransk kan betegnelsen  élégie henvise til et bestemt musikalsk stykke, vanligvis sørgelig eller melankolsk i sitt vesen. Et kjent eksempel er Élégie, Op. 10, av Jules Massenet. Det ble opprinnelig skrevet for piano som et studentverk, deretter omskev han det som en sang, og til sist ble det ferdigstilt som Invocation (= «påkallelse») for cello og orkester, en seksjon av hans musique de scène for Leconte de Lisles Les Érinnyes.
Berlingske Media

Eierskap

Utvalgte medier og andre selskaper eiet av Berlingske Media med datterselskaper. Ved deleierskap er konsernets eierandel angitt i parentes.
Eidsvoll 6-timers

Eidsvoll 6-timers var et ultraløp som ble arrangert på Eidsvoll av Spiridon LLL. Løpet ble fra 2010 erstattet av Romerike 6-timers. 
I 6-timers løp er målet er å løpe så langt som mulig på 6 timer. Løpet kom i stand i 2005 etter initiativ fra Bjørn Hytjanstorp og ble arrangert hvert år, med stigning i antall deltakere.

NM i ultraløp

I 2009 ble 6-timers løp for første gang regnet som en NM-øvelse i friidrett, og Eidsvoll 6-timers fikk æren av å være første arrangør ved at 2009-utgaven av løpet også fikk status som Norgesmesterskap. Resultatmessig ble løpet også en suksess ettersom Margrethe Løgavlen fra Tønsberg Friidrettsklubb satte ny nordisk kvinnerekord med 81.892 meter. Helge Hafsås fra Olden IL ble samtidig Norgesmester for menn med distansen 84.356 meter.
Donald.no

Historie

Donald.no lanserte i 2007. På 1. desember 2010 ble siden relansert med flere funksjoner og et nytt design. Den nye siden baserte seg på et design likt Spill.no. Den samme grunnstrykturen har senere blitt brukt til andre Egmont-nettsider slik som Julia.no og Pondus.no. Senere, kom danske Andeby.dk og svenske Kalleanka.se, som begge var nesten identisk til Donald.no. Fram til 2010 hadde siden klaner som brukere kunne bli medlem i, men disse ble fjernet etter oppgraderingen i 2010. På den 15. januar 2015, ble diskusjonsforumet på Donald.no lagt ned, og de fleste medlemmene ble derfor inaktive. Noen lagde også egne fora som fikk varierende besøkstall. Det Donald.no-baserte forumet med fleste medlemmer i dag er DonaldForum, som var startet i 2013.
Donald.no omdirigerer nå til klikk.no/donald.
Ampulicidae

Utseende

Middelsstore (gjerne 8 – 10 mm), langstrakte vepser, svarte eller metallisk glinsende. Kroppen er kraftig skulpturert med opphøyde lengderibber, furer og tverr-ribber, også kraftig punktur. Hodet er flatt og framoverstrakt med ganske store kjever (mandibler). Antennene er trådformede. Forkroppen (thorax) er langstrakt og nokså smal. Pronotum er stort, fremstrakt, klokkeformet sett ovenfra. Mesonotum (den midtre delen av ryggen) er forholdsvis kort, propodeum (egentlig første bakkroppsledd men sammenvokst med thorax) er stort. Beina er ganske lange og slanke. Forvingen er slank med et smalt men tydelig vingemerke (pterostigma). Bak dette er det tre lukkede celler, lenger ute i vingen tre celler. Bakkroppen er slank, festet til forkroppen med en nokså lang "stilk" (petiolus).

Levevis

Ampulicidene er rovdyr som jakter på kakerlakker, som larvene utvikler seg på. Atferden er overraskende ensartet. Hunnen går på jakt etter dem, når den har funnet en kakerlakk, gir den den først et stikk i thorax som lammer kakerlakken for noen minutter. Vepsen stikker deretter kakerlakken i hjernen slik at den blir permanent immobilisert. Hun biter så av kakerlakkens antenner og drikker gjerne litt av den hemolymfen som siver ut. Deretter drar hun kakerlakken tilbake til et reir hun har laget inne i en stengel eller i en sprekk. Hun drar kakerlakken inn, legger et egg på midt-hoften til byttet og forsegler åpningen med planterester. Larven utvikler seg så på den lammede, men fortsatt levende kakerlakken. En Ampulex-art fra Costa Rica har blitt obervert mens den raner maur for sukkervæske som de bærer med seg tilbake til tua.

Utbredelse

Ampulicidene forekommer i alle verdensdeler bortsett fra Antarktis, men de fleste av de 200 kjente artene lever i tropene.
Bergens Skikrets

Bergens Skikrets (stiftet 13. oktober 1916) er en tidligere krets i Norges Skiforbund.
Bergens Skikrets ble slått sammen med Hordaland Skikrets i 1986.
Ben Youssef Meïté

Karriere

I fransktalende leker (Jeux de la Francophonie) har han vunnet flere medaljer. I 2005 vant han gull på 200 meter, og i 2009 vant han både 100 og 200 meter. 
I 2010 fikk han bronse i Verdenscupen i friidrett 2010 (IAAF Continental Cup) i Split. I Afrikamesterskapet i friidrett 2010 vant han gull på 100 meter, og sølv på 200 meter bak Amr Ibrahim Mostafa Seoud.
Méité var flaggbærer under åpningen av Sommer-OL i London i 2012.
Absolute Music 31

Absolute Music 31 er det 31. samlealbumet i den norske Absolute Music-serien og ble utgitt i 2000.
Skrugard

En skrugard er en type sjøis som dannes når flak av is presses sammen og brekkes opp og isblokkene mellom flakene fryser helt eller delvis sammen og kompakteres. Skrugarder kan være veldig dype, og opptil 50 meter dype skrugarder har vært hevdet målt i Nordishavet, og 35 meter i Framstredet.
Gheorghe Azap

Stil

Azap var en «lekefull, selvironisk melankoliker, rafinert destillatør av sjeldne ord, som også skrev ‹skøyeraktige› dikt til alles glede (selvsagt med konnotasjoner), men han laget ogsă esoteriske, sifrerte diktverk, sammenflettet med intertekster, for de initiertes smak.»
Salsa (TV-serie)

Mottagelse

Programmet ble dårlig mottatt av kritikerne. Dagbladets anmelder kalte det «Flatt og banalt», Aftenpostens anmelder mente han verken ble klokere eller særlig underholdt mens VGs anmelder kalte det pinlig og spekulativt og gikk hard ut mot både konseptet og programlederen.
Premieren ble sett av 318 000.
Likestillingsutvalget

Likestillingsutvalget er et offentlig utvalg som skal utrede norsk likestillingspolitikk med utgangspunkt i livsløp, etnisitet og klasse. Utvalget ble opprettet ved kongelig resolusjon 12. februar 2010, og ledes av Hege Skjeie. Utvalgets første utredning NOU 2011:18 Struktur for likestilling ble levert 15. november 2011, og tar utgangspunkt i de rettslige og organisatoriske rammene for likestilling. Likestillingsutvalget skal legge fram sin andre utredning for Barne-, likestillings- og inkluderingsdepartementet 25. september 2012.

Mandat

Ved opprettelsen av Likestillingsutvalget i februar 2010 fikk utvalget et mandat om å utrede norsk politikk for kjønnslikestilling og utfordringer for dette i et livsløps-, klasse-, og etnisitetsperspektiv. Senere fikk utvalget en utdyping av mandatet fra departementet knyttet til institusjonelle og organisatoriske rammer for likestillingsarbeidet i offentlig regi. Oppdraget omfattet virkemiddelapparatet på sentralt, regionalt og lokalt nivå, og flere sider ved Likestillings- og diskrimineringsombudets (LDO) og Likestillings- og diskrimineringsnemndas (LDN) virksomhet. Denne delen av arbeidet ble utredet i NOU 2011:18 Struktur for likestilling.

Tiltak og anbefalinger

Ved overlevering av NOU 2011:18 Struktur for likestilling, påpekte utvalgsleder Hege Skjeie at utredningen ikke er lystig lesning for de som er opptatt av gjennomføringsevne. Det påpekes i utredningen at offentlige myndigheter har høye ambisjoner i likestillingspolitikken, men at det mangler en effektiv iverksettingsstruktur. For å styrke dette arbeidet, ble det anbefalt å opprette et direktorat for likestiling med regionale kontorer. Vektlegging av et flerdimensjonalt perspektiv er sentralt i utredningen. Det påpekes at direktoretets arbeide bør omfatte alle grunnlag som har et lovfestet diskrimineringsvern. Utvalget foreslår at det etableres et 10-årig utviklingsprogram for lokalt likestillingsarbeid, som forvaltes av et direktorat for likestilling. Likestillingsutvalget foreslo også en styrking av organisasjoner innen sivilt samfunn som jobber med likestillingsspørsmål, og en bedre samordning av disse organisasjonene. Denne anbefalingen ble oppnådd i 2014 da kvinneorganisasjonene gikk sammen i Norges kvinnelobby.
Anders Holch Povlsen

Bakgrunn

Anders Holch Povlsen ble født i Ringkøbing i 1972, som sønn av forretningsfolkene Troels Holch Povlsen og Merete Bech Povlsen. Foreldrene grunnla klesforretningen Bestseller A/S i Ringkøbing i 1975. Allerede som 28-åring i 2000 arvet han foreldrenes firma og ble senere eneeier og administrerende direktør. I 2013 kjøpte Povlsen 10 prosent av aksjene i det tyske selskapet Zalando som selger klær over internett. Bestseller eier også 27 prosent av ASOS, den største nettbutikken for klær i Storbritannia. Han er også hovedaksjonær i butikkjeden Normal som også har flere butikker i Norge.
Povlsen omtales som Danmarks rikeste mann og hadde ifølge Forbes en formue på 7,9 milliarder dollar i 2019. Ifølge avisen B.T. hadde han i 2019 en formue på rundt 53 milliarder danske kroner.
Han er også den største private grunneieren i Storbritannia. Povlsen eier rundt 89 000 hektar i Skottland, blant annet slottet Aldourie ved Loch Ness-sjøen.

Privatliv

Povlsen er gift med Anne Holch Povlsen. Paret har fire barn, men tre av barna ble drept i terrorangrepene på Sri Lanka 21. april 2019.
Antoine-Jean Gros

Bakgrunn

Gros' var en lokalt kjent miniatyrmaler i Paris.
Gros var årene 1785-87 elev av Jacques-Louis David. Under den franske revolusjon rømte han i 1793 til Italia, idet han som rojalist var mistenkt for undergravende virksomhet.

Maler

I Italia slo han seg gjennom ved å male miniatyrer og annet. Mesteparten av tiden bodde han i Genova. Der fikk han i 1796 kontakt med Napoleon, en man som Gros glorifiserte i Seieren ved Arcole. Maleriet gav ham gunst hos Napoleon og var samtidig en stor kunstnerisk seier. Gros' kunstproduksjon var fra da av nært knyttet til gjerningene til den senere keiser. Som ingen annen forstod han med billedspråk å tolke den høytflyvende patriotiske ånd.
År 1801 var Gros tilbake i Paris. Han fikk bestilling på verket Napoleon hos de pestsyke i Jaffa 1799 som ble ferdig i 1804. Her utnyttet han for første gang i fransk kunst Orienten med sin fargerike og fremmedartede karakter, og åpnet slik for en rik kilde. Både for Slaget ved Abukir (1806) og for det kunstnerisk utmerkede Napoleon på slagmarken ved Eylau (1808) fikk han meget berømmelse. Med disse arbeidene nådde Gros sitt høydepunkt som maler.
Hans kunst bygde i stor grad på grunnsetningene til David. Gjennom Gros' sjeldne skaperkraft og hans virkelighetssans, som evnet å gripe det momentane og holde fast det karakteristiske og likevel ikke vek tilbake for det heslig frastøtende, brøt han seg fri fra de gamle rammene så bildene stod fram med brede penselstrøk og friske klare farger, som mye mer livfulle enn de den davidske skole hadde fremvist.
I de påfølgende verker var originaliteten svekket, og det teatralske fikk overtaket. Både i Inntoget i Madrid, Napoleon foran pyramidene (1810), Napoleons møte med den østerrikske keiser etter Austerlitz-slaget (1812) er eksempler på dette. Hans Frans I og Karl V ved gravene i St. Denis (1812) var likevel, særlig i fargebruken, et framragende arbeid.
Under restaurasjonsperioden etter 1815, da Gros fortsatt hadde en høy posisjon ved hoffet og ble adlet, falt hans kunsten ytterligere i verdi. Emner som Ludvig XVIII bryter opp fra Tuileriene (1817) og lignende, inspirerte ham heller lite. Under kuppelen på Panthéon gav han en fremragende visning av Genovevas apoteose (1824), men han evner ikke å smelte sammen allegorien og nåtidsbildet.
Da David døde tok Gros over hans atelier. Dette ledet han strengt etter læremesterens doktriner. Til sine ca. 400 elever innprente han det antikke mytologiske og historiske bildet som den eneste gyldige rettesnor, fullstendig imot sin egen tidligere praksis. Den påvirkning hans egne verk hadde på romantikken, avsverget han seg. På utstillingen i 1835 fikk hans sterkt akademiske verk Herakles og Diomedes hard medfart. Sterkt deprimert tok han livet sitt ved Meudon, i en sideelv til Seinen.
Cetinje

Historie

Cetinje ble grunnlagt på 1400-tallet og har hatt stor betydning som senter for montenegrinsk og serbisk nasjonalfølelse og nasjonalisme. Til ære for den langvarige, historiske motstandslinjen mot tyrkerne ble cetinje ved uavhengigheten for Montenegro utpekt til honorært sete for den nye republikkens president. Den har også vært et viktig ortodoks kirkesete.
Her ble Ivan I Crnojević den første herskeren over fyrstedømmet Montenegro 1465–1490. Den første trykkepressen ble anlagt allerede i 1492. På 1500-tallet og 1600-tallet kom byen og regionen under hardt press fra både tyrkerne og Venezia. 
Under Prins Danilo I av Montenegro blomstret derimot byen igjen under Petrović-dynastiet fra 1697. Utover 1700-tallet var byen tidvis en uavhengig, montenegrinsk enklave mellom Tyrkia og Venezia. Ved berlin-kongressen i 1878 ble Cetinje hovedstad i det uavhengige Montenegro. På denne tiden ble nye institusjoner og infrastruktur bygget ut. Først da Jugoslavia la provinshovedstaden til Titograd i 1918 gikk Cetinje inn i en nedgangstid som har vart til inn i etterkrigstiden.

Transport og økonomi

Cetinje har motorveiforbindelse østover til hovedstaden Podgorica, og sørover til Budva. Det går også en stamvei rett vestover over til Kotor. Lovćen nasjonalpark strekker seg vestover fra byen, og det er en viss turisme, ikke minst innenriks.
Montenegros nasjonalmuseum ligger i Cetinje. Det er også en rekke andre museer i byen, samt et kloster av historisk interesse.
Migsideres

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt på Molukkene.
Kjetil Torp

Annet

Forfatteren Arthur Omre var hans morfar.
Lapidarium

Lapidarium (lat. lapis, stein) er betegnelsen på en samling av steinprodukter som skulpturer, sarkofager, epitafer, milsteiner, gravsteiner etc. som ofte blir utstilt på utgravningsstedet. På tross av den romerske betegnelsen, blir lapidarier ofte sammensatt fra andre epoker.
Et eksempel på en museal samling av steinprodukter er Kongernes Lapidarium i Christian IV's Bryghus i København.
Byparlamentarisme

Byparlamentarisme er en ordning for organisering av lokalpolitikken i byer der flertallet i bystyret velger et byråd som skal ha den utøvende makten.

Norge

Ordningen erstatter systemet med formannskap, der den daglige driften av kommunen i større grad utøves etter et forholdstallsprinsipp, og den overfører også makt fra rådmannen til byrådslederen. I Norge ble byparlamentarisme innført i Oslo i 1986, Bergen i 2000 og Tromsø i 2011. Flere andre byer har også vurdert å innføre ordningen, mens Tromsø gikk tilbake til formannskapsmodellen 1. juli 2016.
Som i andre parlamentariske systemer, er byrådet ansvarlig overfor bystyret, og kan risikere å bli utsatt for mistillitsvotum eller gå av som følge av et kabinettsspørsmål. I Bergen trenger et byråd positivt flertall i bystyret for å bli innsatt. Oslo praktiserte også opprinnelig denne ordningen, men har nå gått over til en ordning med negativt flertall, der ordføreren, som selv er valgt med positivt flertall, spør den han oppfatter som lederen for den mest styringsdyktige koalisjonen om å danne byråd, etter samme mønster som ved regjeringsdannelser i Norge.
Byparlamentarisme er også en stadig mer utbredt form for styring av større byer utenfor Norge.
Valdresflya vandrerhjem

Valdresflya vandrerhjem er et vandrerhjem på Valdresflye. Vandrerhjemmet er det høyestliggende i Nord-Europa.
Denne artikkelen er foreløpig kort eller mangelfull. Du kan hjelpe Wikipedia ved å utvide eller endre den.
Dolophrades

Utseende

Middelsstore, avlange, matt brune trebukker. Oversiden er kraftig punktert. Antennene er lengre enn kroppen. Pronotum er omtrent så langt som bredt med rundede sider og en liten pigg midt på hver sidekant.

Utbredelse

Slekten er utbredt i Sørøst-Asia.